stanford-oval/wikipedia huggingface dataset:
אימאן ח'טיב-יאסין
ביוגרפיה

רובה של פסקה זו אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
ח'טיב-יאסין נולדה בעראבה, היא עובדת סוציאלית בעלת תואר ראשון מאוניברסיטת חיפה ותואר שני מאוניברסיטת תל אביב, בו התמחתה בתחום נשים ומגדר. היא גם בעלת הסמכה כמנהלת חשבונות מהסוג המשני (1+2), למדה בקורס דירקטורים באוניברסיטת בר-אילן וסיימה קורס גישור בסכסוכים באוניברסיטת קובנטרי (אנ'), אנגליה. היא עבדה בשיקום אסירים, הקימה מרכז לנערות במצוקה בנצרת וניהלה אותו תשע שנים, וניהלה מרכזים קהילתיים ביישובים יפיע וזמר במשך כעשרים שנה. הקימה וניהלה את המתנ"ס ביפיע במשך 14 שנה ובהמשך ניהלה גם את המתנ"ס בזמר.
לקראת הבחירות לכנסת העשרים ושתיים (2019) הוצבה יאסין במקום 15 של הרשימה המשותפת, אך זו זכתה ב־13 מנדטים והיא נותרה מחוץ לכנסת. לקראת הבחירות לכנסת העשרים ושלוש (2020), הוצבה יאסין שוב במקום 15 של הרשימה, אך הפעם זכתה הרשימה ל-15 מנדטים והיא נכנסה לכנסת, ובכך הייתה לאישה המוסלמית הדתית הראשונה בכנסת. בכנסת הקימה שדולות לסגירת פערים ברשויות הערביות ולקידום תעסוקת נשים ערביות, וכן שדולה בשם "נשים נגד הסיפוח".
במהלך מערכת הבחירות לכנסת העשרים וארבע (2021) התפלגה רע"ם מהרשימה המשותפת וח'טיב-יאסין הוצבה במקום החמישי ברשימתה לכנסת. מאחר שהרשימה זכתה בארבעה מנדטים, ח'טיב יאסין לא נכנסה לכנסת, אך בחודש אוגוסט – כארבעה חודשים לאחר הבחירות, מת ח"כ סעיד אלח'רומי מדום לב וח'טיב-יאסין נכנסה במקומו לכנסת. לקראת הבחירות לכנסת העשרים וחמש הוצבה ח'טיב יאסין במקום הרביעי ברשימת רע"ם לכנסת ונבחרה פעם נוספת לאחר שהמפלגה זכתה ב-5 מנדטים.
התבטאויות

ב-5 בנובמבר 2023, בראיון לערוץ הכנסת בהתייחס למעשי הטבח בעוטף עזה, ציינה חברת הכנסת יאסין כי: ”לא שחטו תינוקות לפי מה שרואים בסרט ולא אנסו נשים...הקרקע נשמטה מתחת לאדמה של כולנו, זה הפתיע את כולנו מה שקרה בשביעי לחודש וזה קשה, אבל, עדיין, זה לא מצדיק להתייחס בצורה כזאת לאזרחים”. היא הודתה כי לא צפתה בסרטון בעצמה, והוסיפה כי גם ללא עדויות כאלה - "מה שקרה (מתקפת חמאס) זה לא אנושי. אני אשה דתיה מוסלמית, זה נוגד את ערכי האסלאם, אפילו בתנאי מלחמה."  בנאום מאוחר יותר במליאה חזרה על כך שמעשי חמאס ב-7 באוקטובר סותרות את ערכיה כאדם וכאשה מוסלמית דתיה.
דבריה עוררו סערה וחברי כנסת ממפלגות רבות וגם במפלגתה, מפלגת רע"ם דרשו את פיטוריה. ועדת האתיקה של הכנסת קבעה כי ח'טיב-יאסין תורחק מהכנסת לחודש ושכרה ישלל לשבועיים.
חיים אישיים

ח'טיב-יאסין תושבת יפיע, אם לארבעה.
הערות שוליים

↑  סמאח סלאימה, הכירו את ארבע הפמיניסטיות הערביות שרצות לכנסת, באתר שיחה מקומית, ‏8 במרץ 2019
↑  אימאן ח'טיב יאסין, זהות אמהית בקרב נערות ערביות – עבודת גמר לתואר שני, תל אביב: אוניברסיטת תל אביב, 2009
↑  אימאן ח'טיב יאסין, באתר הכנסת
↑  ריהאם יוסף עת'אמלה, אימאן ח'טיב-יאסין, האישה הראשונה שהוצבה בארבעת המקומות הראשונים של הרשימה האסלאמית בכנסת, שוברת מחסומים, באתר המחר, ‏24 ביולי 2019 (בערבית)
↑  רשימת המועמדים של רע"ם, באתר ועדת הבחירות המרכזית לכנסת
↑  ראיון עם חברת הכנסת אימאן ח'טיב יאסין, ערוץ הכנסת, באתר X (formerly Twitter), ‏5 בנובמבר 2023
↑  חזקי ברוך, הסרט הלא מצונזר הוצג בכנסת, "אסור לשכוח ואסור לסלוח. לעולם", באתר ערוץ 7, 1 בנובמבר 2023
↑  אימאן ח'טיב יאסין: "ייתכן שדבריי בעברית לא הובנו במלוא חומרתם ואף יצרו רושם מוטעה", ערוץ הכנסת ביוטיוב, 14 בנובמבר 2023
↑  יהודה שלזינגר, "לא שחטו תינוקות ולא אנסו נשים": הח"כית מרע"מ הכחישה את הזוועות שבוצעו ע"י חמאס, במפלגתה דורשים שתתפטר, באתר ישראל היום, 5 בנובמבר 2023
↑  ועדת האתיקה של הכנסת הטילה סנקציות על הח"כיות חטיב יאסין ותומא סלימאן, באתר ynet, 15 בנובמבר 2023
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (68 חברי הכנסת)  | סיעות הקואליציה של ממשלת ישראל השלושים ושבע (68 חברי הכנסת)  |  |
| הליכוד (32) | נתניהו • לוין • גלנט • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| הציונות הדתית (7) | סופר • סטרוק • רוטמן • וולדיגר • טל • סולומון • סוכות |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| עוצמה יהודית (6) | בן גביר • וסרלאוף • אלמוג כהן • פוגל • סון הר-מלך • קרויזר |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (52 חברי הכנסת) | סיעות האופוזיציה (52 חברי הכנסת) |  |
| יש עתיד (24) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • רול • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| --- | --- |
בקרת זהויות :  NLI: 987007363840405171  VIAF: 64151963703900312475   WorldCat (עם VIAF): 64151963703900312475
Acquainted

Acquainted הוא סינגל של הזמר הקנדי דה ויקנד, מתוך אלבום האולפן השני שלו, Beauty Behind the Madness. השיר יצא לאור ב-17 בנובמבר 2015, על ידי חברות התקליטים XO וריפבליק רקורדס, כסינגל החמישי והאחרון מתוך האלבום.
רקע

גרסה מוקדמת של "Acquainted" המכונה "Girls Born in the 90s" הודלפה במאי 2015, לפני שעובדה מחדש לפני צאתו של האלבום.
הרכב

השיר כתוב בסולם סול מינור עם קצב מתון של 106 פעימות לדקה בזמן משותף. השיר מתחלף בין האקורדים Gm ו-F, וקולו של דה ויקנד נע בין F3 ל-C6.
וידאו קליפ

על פי הדיווחים, הקליפ בוים על ידי נביל אלדקרין. הפקת הקליפ החלה ב-9 בפברואר 2016. בסופו של דבר, הקליפ מעולם לא פורסם.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטרליה | מצעד הסינגלים האוסטרלי | 96 |  |
|  ארצות הברית | בילבורד הוט 100 | 60 |  |
|  ארצות הברית | מצעד שירי ה-R&B\היפ הופ | 21 |  |
|  ארצות הברית | מצעד השירים הקצביים | 12 |  |
|  הממלכה המאוחדת | מצעד הסינגלים הבריטי | 90 |  |
|  קנדה | קנדה הוט 100 | 79 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 81 |  |
נתוני מכירות

| מדינה | תואר | מכירות |
| --- | --- | --- |
| קנדה (Music Canada) | פלטינה | 80,000 |
| הממלכה המאוחדת (BPI) | כסף | 200,000 |
| ארצות הברית (RIAA) | פלטינה ×3 | 3,000,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 17 בנובמבר 2015 | רדיו אורבני עכשווי | XO • ריפבליק |  |
| ארצות הברית | 16 בפברואר 2016 | רדיו קצבי עכשווי | XO • ריפבליק |  |
הערות שוליים

↑  "The Weeknd "Acquainted"". Republic Records. אורכב מ-המקור ב-6 במרץ 2016. נבדק ב-24 במרץ 2016. {{cite web}}:  (עזרה)
↑  The Weeknd – Girls Born in the 90's (באנגלית), נבדק ב-2021-01-20
↑  Abel, Tesfaye. "Acquainted". www.musicnotes.com. נבדק ב-2016-01-22.
↑  "NABIL on Instagram: "First day of sumtin sumtin @abelxo"". Instagram. נבדק ב-2016-02-22.(הקישור אינו פעיל)
↑  Navjosh (15 בנובמבר 2015). "The Weeknd Picks Next Singles From 'Beauty Behind The Madness'". Hip Hop N More. נבדק ב-24 במרץ 2016. {{cite web}}:  (עזרה)
↑  "Top 40/R Future Releases". All Access. All Access Group. אורכב מ-המקור ב-15 בפברואר 2016. נבדק ב-24 במרץ 2016. {{cite web}}:  (עזרה)
| דה ויקנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Kiss Land‏ • Beauty Behind the Madness‏ • Starboy‏ • After Hours‏ • Dawn FM • Hurry Up Tomorrow |  |
| אלבומי אוסף | Trilogy‏ • The Weeknd in Japan‏ • The Highlights |  |
| מיקסטייפים | House of Balloons‏ • Thursday‏ • Echoes of Silence |  |
| מיני-אלבומים | My Dear Melancholy |  |
| אלבומי הופעה | Live at SoFi Stadium |  |
| סיבובי הופעות | The Madness Fall Tour‏ • Starboy: Legend of the Fall Tour‏ • The Weeknd Asia Tour‏ • The After Hours Tour |  |
| סינגלים | "Wicked Games"‏ • "Twenty Eight"‏ • "The Zone"‏ • "Kiss Land"‏ • "Belong to the World"‏ • "Love in the Sky"‏ • "Live For"‏ • "Pretty"‏ • "Wanderlust"‏ • "Often"‏ • "Love Me Harder"‏ • "Earned It"‏ • "The Hills"‏ • "Can't Feel My Face"‏ • "In the Night"‏ • "Acquainted"‏ • "Starboy"‏ • "I Feel It Coming"‏ • "Party Monster"‏ • "Reminder"‏ • "Rockin'‎"‏ • "Die for You"‏ • "Secrets"‏ • "Pray for Me"‏ • "Call Out My Name"‏ • "Lost in the Fire"‏ • "Power Is Power"‏ • "Heartless"‏ • "Blinding Lights"‏ • "In Your Eyes"‏ • "Smile"‏ • "Save Your Tears"‏ • "Over Now"‏ • "Hawái (Remix)"‏ • "You Right" • "Better Believe" • "Take My Breath" • "Die for It" • "Hurricane" • "Moth to a Flame" • "One Right Now" • "Sacrifice" • "Out of Time" • "Less than Zero" • "Creepin'" • "Popular" • "K-pop" |  |
| השתתפות בסינגלים | "Crew Love"‏ • "Remember You"‏ • "Odd Look"‏ • "Elastic Heart"‏ • "Or Nah (Remix)"‏ • "Drinks of Us"‏ • "Might Not"‏ • "Wonderful"‏ • "Nocturnal"‏ • "Low Life"‏ • "Wild Life"‏ • "Some Way"‏ • "Lust for Life"‏ • "A Lie"‏ • "What You Want"‏ • "Wake Up" |  |
| שירים אחרים | "Dark Times"‏ • "Thought I Knew You"‏ • "After Hours"‏ • "Off the Table"‏ • "Gasoline"‏ • "I Heard You're Married"‏ • "Is There Someone Else?"‏ • "How Do I Make You Love Me?" |  |
| --- | --- |
בקרת זהויות :  MusicBrainz work: 73da7eaa-5309-4152-8274-4e40f2f283a8
משימה בלתי אפשרית 4: קוד הצללים

| --- | --- |

כרזת הסרט בעברית
 מבוסס על:  משימה בלתי אפשרית 
 בימוי:  בראד בירד 
 הופק בידי:  טום קרוז ג'יי ג'יי אברהמס בריאן ברק
 תסריט:  אנדרה נמק ג'וש אפלבאום כריסטופר מק'קווארי
 עריכה:  פול הירש
 שחקנים ראשיים:  טום קרוז ג'רמי רנר סיימון פג פאולה פאטון
 מוזיקה:  מייקל ג'אקינו 
 צילום:  רוברט אלסוויט 
 מדינה:  ארצות הברית 
 חברת הפקה:  סקיידנס, Bad Robot, הפקות קרוז / ואגנר
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 13 בדצמבר 2011 ישראל 12 בדצמבר 2011
 משך הקרנה:  132 דק' 
 שפת הסרט:  אנגלית 
 סוגה:  סרט פעולה, סרט מתח, סרט ריגול 
 תקציב:  145 מיליון דולר
 הכנסות:  694,713,380 דולר
 הכנסות באתר מוג'ו:   mi4
 סרט קודם:  משימה בלתי אפשרית 3 
 סרט הבא:  משימה בלתי אפשרית 5
 אתר רשמי
 דף הסרט ב־IMDb
 
משימה בלתי אפשרית 4: קוד הצללים (באנגלית: Mission: Impossible – Ghost Protocol) הוא סרט פעולה אמריקאי משנת 2011, הרביעי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם. את הסרט ביים בראד בירד, ובתפקיד הראשי מככב טום קרוז.
שחקנים ראשיים

טום קרוז – בתפקיד אית'ן האנט, סוכן בכיר ביחידת IMF, המנהיג של הצוות.
ג'רמי רנר – בתפקיד ויליאם ברנדט, המנתח הבכיר של יחידת IMF, סוכן שטח של IMF לשעבר אשר מצטרף לצוות של אית'ן.
סיימון פג – בתפקיד בנג'י דאן, סוכן שטח טכני ביחידת IMF, הוא בצוות של איתן.
פאולה פאטון – בתפקיד ג'יין קרטר, חברה בצוות של אית'ן, סוכנת שטח של יחידת IMF שרוצה נקמה בסבין מוראו על כך שהרגה סוכן IMF טוב במיוחד שהיה החבר הטוב ביותר שלה.
טום וילקינסון – בתפקיד יו"ר יחידת IMF
אניל קאפור – בתפקיד בריג' נאת', איש עסקים הודי עשיר
לאה סֶדוּ – בתפקיד סבין מוראו, מתנקשת צרפתייה
ג'וש הולווי – בתפקיד טרבור האנאווי
וינג ריימס – בתפקיד לות'ר סטיקל (הופעת אורח)
מיכאל נייקויסט – בתפקיד קורט הנדריקס, ידוע גם בכינוי "קובלט", אסטרטג גרעיני שוודי, הנבל הראשי של הסרט
סמאולי אדלמן – בתפקיד מריוס ויסטורם, יד ימינו של הנדריקס
ולדימיר משקוב – בתפקיד אנטולי סידורוב, איש שירות הביטחון הפדרלי העוקב אחר איתן וצוותו
הפקה

צילומי הסרט החלו ב-30 בספטמבר 2010. הצילומים התקיימו בדובאי, בפראג, במוסקבה, במומבאי, ובונקובר. הסרט צולם בחלקו במצלמות IMAX‏.
הקדימון הראשון המלא של הסרט פורסם רשמית ב-29 ביוני 2011.‏
מוזיקה

את המוזיקה לסרט הלחין וכתב מייקל ג'אקינו, שהלחין את הפסקול גם לסרט השלישי. פסקול הסרט משלב גם את שיר הנושא של סדרת הטלוויזיה המקורית שהולחן בידי לאלו שיפרין.
הערות שוליים

↑  Mission Impossible 4 called Ghost Protocol: Cruise | Reuters
↑  'Mission: Impossible Ghost Protocol' Trailer!
| "משימה בלתי אפשרית" |
| --- | --- | --- |
| סדרת הסרטים | משימה בלתי אפשרית (1996) • משימה בלתי אפשרית 2 (2000) • משימה בלתי אפשרית 3 (2006) • משימה בלתי אפשרית - קוד הצללים (2011) • משימה בלתי אפשרית: אומת הנוכלים (2015) • משימה בלתי אפשרית 6 (2018) • משימה בלתי אפשרית 7 (2023) • משימה בלתי אפשרית 8 (2024) |  |
| דמויות | ג'ים פלפס • אית'ן האנט • לות'ר סטיקל • ויליאם ברנדט • בנג'י דאן |  |
טום קרוז • פיטר גרייבס • בריאן דה פלמה • ג'יי ג'יי אברהמס • ברוס גלר
| --- | --- |
בקרת זהויות :  GND: 7852034-4  LCCN: no2012010017  VIAF: 223144857   WorldCat (עם VIAF): 223144857
האסכולה החנבלית

| --- | --- |

 שורשים, סיווג והנהגה
 דת:  אסלאם
 זרם:  אסלאם סוני 
 מקור השם:  אחמד אבן חנבל 
 תאריך ייסוד:  המאה ה־9 
 מייסד:  אחמד אבן חנבל, al-Khallal 
 ארגונים ופעילות
 
 העולם המוסלמי; תפוצת האסכולה החנפית מסומנת בירוק כהה
 
האסכולה החַנְבַּלִית (בערבית: المذهب الحنبلي, בתעתיק מדויק: אלְמַ֫דְ'הַבּ אלְחַנְבַּלִי, מכונה גם: الحنابلة או الحنبلية – אלְחַנַ֫אבִּלַה או אלְחַנְבַּלִ֫יַּה) היא אסכולה סונית המיוחסת לאימאם אחמד אבן חנבל (855-780) מבגדאד.
אסכולה זו נחשבת למחמירה ביותר, כיוון שהיא מתנגדת בחומרה לשימוש בקיאס (אנ') (היקש) בפסיקת הלכה ודורשת להשתמש רק בפירוש המילולי של החדית' כסמכות פסיקה. היא מתנגדת גם לכל שימוש בחירות שיפוטית או לשיקול דעת רציונלי לפירוש האסלאם, ולכן תומכיה היו ממתנגדיו הבולטים של מדע הכלאם (התאולוגיה).
האסכולה החנבלית מקובלת בקטר, בארבע אמירויות (שארג'ה, ראס אל-ח'ימה, עג'מאן ואום אל-קיוין) באיחוד האמירויות הערביות, ובחלקים מערב הסעודית.
Adore You (שיר של הארי סטיילס)

"Adore You" הוא סינגל שהוקלט על ידי הזמר-יוצר האנגלי הארי סטיילס, מתוך אלבום האולפן השני שלו, Fine Line. השיר יצא לאור ב-6 בדצמבר 2019, על ידי חברות התקליטים ארסקיין וקולומביה רקורדס, כסינגל השני מתוך האלבום.
השיר הגיע בשיאו למקום השישי במצעד הבילבורד הוט 100, ולשביעי במצעד הסינגלים הבריטי, וקיבל את תוארי הפלטינה מאיגוד תעשיית ההקלטות הבריטי, והפלטינה המשולשת מאיגוד תעשיית ההקלטות הבריטי ואיגוד תעשיית ההקלטות האוסטרלי. נוסף על כך, הווידאו קליפ לשיר קיבל מועמדות לפרס גראמי בקטגוריית "הווידאו קליפ הטוב ביותר" בטקס פרסי גראמי ה-63.
רקע וכתיבה

"Adore You" נכתב על ידי סטיילס, איימי אלן, המפיק שלו קיד הרפון ומפיקו השותף, טיילור ג'ונסון. לפי רולינג סטון, השיר נכתב "בפרץ השראה", במפגשים בשבוע האחרון של אביב 2019. השיר תואר כשיר פופ, פאנק, דיסקו ופופ רוק בביקורות עיתונאיות, ובו אלמנטים משנות ה-70 של מוזיקת נשמה ו-R&B.
מבחינה לירית, השיר עוסק ברצון לאהוב מישהו. בראיון ל-NPR Music, חשף סטיילס כי השיר "דומה כמעט למה ש-'Watermelon Sugar' עוסק בו - ההתרגשות הראשונית במפגש עם מישהו".
וידאו קליפ

הווידאו קליפ של השיר צולם בשלושה מיקומים סקוטיים: סנט אבבס (אנ'), קוקנזי ופורט סטון (אנ'). את הקליפ ביים דייב מאיירס, בעוד שהתסריט של הקליפ נכתב על ידו, יחד עם כריס שאפר. סקוט קניגהאם הוא מנהל הצילום של הקליפ ונתן שרר הוא מפיק הקליפ. הקליפ הוקרן בבכורה בערוץ היוטיוב הרשמי של סטיילס ב-6 בדצמבר 2019, בסמוך לצאת הסינגל, וקדם לו טריילר שפורסם ב-2 בדצמבר. שתי הדקות הראשונות של הקליפ מכילות קריינות של הזמרת הספרדייה רוסליה. הווידאו כולל מספר צילומי VFX, כדי להמחיש תחושה מציאותית. התלבושות בקליפ נוצרו על ידי הארי למברט.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2020 | פרסי Tudo Information | וידאו קליפ השנה | זכייה |  |
| 2020 | פרסי Rockbjörnen | השיר הזר של השנה | מועמדות |  |
| 2020 | פרסי הווידאו קליפים של MTV | הבימוי הטוב ביותר | מועמדות |  |
| 2020 | פרסי הווידאו קליפים של MTV | הניהול האמנותי הטוב ביותר | מועמדות |  |
| 2020 | פרסי הווידאו קליפים של MTV | האפקטים החזותיים הטובים ביותר | מועמדות |  |
| 2020 | פרסי ה-TEC | הפקה מוזיקלית / סינגל או רצועה | בהמתנה |  |
| 2021 | פרסי גראמי | הווידאו קליפ הטוב ביותר | בהמתנה |  |
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  עולמי | בילבורד גלובל 200 | 68 |  |
|  אוסטריה | Ö3 אוסטריה טופ 40‏ | 56 |  |
|  אוסטרליה | מצעד הסינגלים האוסטרלי | 7 |  |
|  איטליה | מצעד הסינגלים האיטלקי | 78 |  |
|  אירלנד | מצעד הסינגלים האירי | 4 |  |
|  ארגנטינה | ארגנטינה הוט 100 | 56 |  |
|  ארצות הברית | בילבורד הוט 100 | 6 |  |
|  ארצות הברית | מצעד הדאנס/מיקס שואו איירפליי | 7 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | רולינג סטון טופ 100 | 13 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 השירים למבוגרים | 2 |  |
|  בוליביה | מוניטור לטינו | 7 |  |
|  ברזיל | טופ 100 ברזיל | 66 |  |
|  גרמניה | GfK – טופ 100 | 82 |  |
|  דנמרק | היטליסטן | 27 |  |
|  הולנד | מצעד 40 הסינגלים ההולנדיים | 24 |  |
|  הונגריה | Rádiós Top 40 | 9 |  |
|  הממלכה המאוחדת | מצעד הסינגלים הבריטי | 7 |  |
|  ולוניה | אולטראטופ 40 | 8 |  |
|  לטביה | לטביה טופ 40 | 12 |  |
|  מלזיה | RIM | 16 |  |
|  נורווגיה | VG-lista | 34 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 14 |  |
|  סלובניה | SloTop50 | 4 |  |
|  סלובקיה | ČNS IFPI | 40 |  |
|  ספרד | PROMUSICAE | 83 |  |
|  סקוטלנד | מצעד הסינגלים הסקוטי | 4 |  |
|  סרביה | IFPI | 1 |  |
|  פורטוגל | מצעד הסינגלים הפורטוגזי | 13 |  |
|  פינלנד | המצעדים הפיניים הרשמיים | 19 |  |
|  פלנדריה | אולטראטופ 50 | 12 |  |
|  צ'כיה | ČNS IFPI | 32 |  |
|  צרפת | SNEP | 126 |  |
|  קנדה | קנדה הוט 100 | 10 |  |
|  קנדה | קנדה הוט AC | 2 |  |
|  רומניה | מצעד השירים הרומני | 60 |  |
|  שוודיה | סוורייטופליסטן | 40 |  |
|  שווייץ | המצעד השווייצרי | 35 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 1436 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | 6 |  |
|  ארצות הברית | מצעד הדאנס/מיקס שואו איירפליי | 13 |  |
|  ארצות הברית | מצעד 40 שירי המיינסטרים | 2 |  |
|  ישראל | מדיה פורסט ישראל | - |  |
|  ישראל | גלגלצ | 7 |  |
|  ניו זילנד | המצעד הניו זילנדי הרשמי | 18 |  |
|  קנדה | קנדה הוט 100 | 12 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| אוסטרליה (ARIA) | 7× פלטינה | 490,000 |
| איטליה (FIMI) | פלטינה | 50,000 |
| ארגנטינה (CAPIF) | זהב | 10,000 |
| ארצות הברית (RIAA) | 5× פלטינה | 5,000,000 |
| בלגיה (BEA) | פלטינה | 40,000 |
| ברזיל (Pro-Música Brasil) | 3× יהלום | 480,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| הממלכה המאוחדת (BPI) | 3× פלטינה | 1,800,000 |
| יוון (IFPI Greece) | זהב | 1,000,000 |
| מקסיקו (AMPROFON) | יהלום + פלטינה | 330,000 |
| נורווגיה (IFPI Norge) | פלטינה | 60,000 |
| ניו זילנד (Recorded Music NZ) | 4× פלטינה | 120,000 |
| ספרד (PROMUSICAE) | פלטינה | 25,000 |
| פולין (ZPAV) | 3× פלטינה | 60,000 |
| פורטוגל (AFP) | 2× פלטינה | 20,000 |
| צרפת (SNEP) | פלטינה | 200,000 |
| קנדה (Music Canada) | 6× פלטינה | 480,000 |
| שווייץ (IFPI Switzerland) | פלטינה | 20,000 |
סיכום
| בכל העולם | — | 10,505,000 |
ריקרדו מונטלבן

| --- | --- |
ריקרדו מונטלבן, 1977
ריקרדו מונטלבן, 1977
 לידה:  25 בנובמבר 1920 מקסיקו סיטי, מקסיקו
 פטירה:  14 בינואר 2009 (בגיל 88) לוס אנג'לס, קליפורניה, ארצות הברית
 מקום קבורה:  בית הקברות הולי קרוס 
 סוגה מועדפת:  מערבון 
 מדינה:  ארצות הברית ארצות הברית
 תקופת הפעילות:  1941–2009 (כ־68 שנים)
 מקום לימודים:  תיכון בלמונט  תיכון פיירפקס 
 בן או בת זוג:  ג'ורג'יאנה  יאנג 
 מספר צאצאים:  4 
 פרסים והוקרה:  אביר במסדר הקדוש גרגוריוס  פרס גילדת שחקני המסך למפעל חיים  כוכב בשדרת הכוכבים בהוליווד  אביר מסדר כנסיית הקבר הקדוש  פרס אמי  מסדר הקדוש גרגוריוס 
 פרופיל ב-IMDb
 
ריקרדו מונטלבן (בספרדית: Ricardo Montalbán;‏ 25 בנובמבר 1920 – 14 בינואר 2009) היה שחקן קולנוע וטלוויזיה אמריקאי יליד מקסיקו. הקריירה שלו נמשכה לאורך שבעה עשורים, בהם הופיע בסרטי קולנוע וטלוויזיה בסוגות דרמה, פשע, קומדיה ומוזיקה.
קורות חיים

הוא נולד במקסיקו סיטי וגדל בטוראון. בגיל ההתבגרות עבר לארצות הברית. לאחר התיכון חזר למקסיקו והופיע שם במספר סרטים בספרדית.
הוא חזר לארצות הברית והוחתם לחוזה במטרו גולדווין מאייר וב-1947 הופיע בסרט "Fiesta" לצידה של אסתר ויליאמס. לאחר הצלחת הסרט הופיע שוב עם ויליאמס בסרט "On an Island with You" באותה שנה הופיע עם פרנק סינטרה בסרט המוזיקלי "The Kissing Bandit".
ב-1949 שיחק בסרט המלחמה "Battleground" על המצור על בסטון, לצידו של ואן ג'ונסון.
ב-1950 הופיע בסרט המוזיקלי שבועיים של אהבה לצידה של ג'יין פאוול.
ב-1966 שיחק בסרט הנזירה המזמרת בתור כומר, לצידה של דבי ריינולדס.
ב-1966 שיחק בדרמה מאדאם X לצידה של לנה טרנר.
ב-1969 הופיע בסרט צ'ריטי המתוקה לצידה של שירלי מקלין.
הוא הופיע גם בסרטים וסדרות טלוויזיה כמו: מסע בין כוכבים: הסדרה המקורית, מסע בין כוכבים 2: זעמו של חאן, אלפרד היצ'קוק מגיש, בוננזה, הוואי חמש-אפס, "אי החלומות" (בה כיכב בתפקיד הראשי) ו"כיצד נכבש המערב" עליו זכה בפרס אמי לבידור בפריים טיים ב-1978.
ב-1970 הקים את קרן "Nosotros" (אנחנו) כדי לתמוך בשחקנים והפקות לטינו אמריקאיות. ב-1999 רכשה הקרן בניין תיאטרון בלוס אנג'לס שנקרא על שמו (אנ').
ב-1993 עבר ניתוח בעמוד השדרה ונשאר משותק בפלג גופו התחתון וצמוד לכסא גלגלים.
ב-1960 נקבע לכבודו כוכב בשדרת הכוכבים של הוליווד.
חיים אישיים

בשנת 1944 נישא לזמרת והדוגמנית ג'ורג'יאנה יאנג (אנ'), הם היו נשואים 63 שנים עד למותה ב-2007 והיו להם ארבעה ילדים. הוא נפטר 14 חודשים אחריה.
פילמוגרפיה חלקית

סומבררו (1953)
שבועיים של אהבה (1950)
סיונרה (1958)
הנזירה המזמרת (1966)
מאדאם X
צ'ריטי המתוקה (1969)
מסע בין כוכבים 2: זעמו של חאן (1982)
אי החלומות (1977–1984)
האקדח מת מצחוק (1988)
ספיי קידס 2: אי החלומות האבודים (2002)
ספיי קידס 3: סוף המשחק (2003)
אדהם הדיה

אדהם הדיה (בערבית: أدهم هدية; נולד ב-12 בפברואר 1985 בנצרת שבישראל) הוא כדורגלן עבר ערבי-ישראלי המשמש כיום כמאמנה של מועדון ספורט כפר קאסם מהליגה הלאומית.
קריירה ככדורגלן

במשך קריירה מקצוענית בת 14 שנים, שיחק הדיה במכבי אחי נצרת, במכבי פתח תקווה, בהכח עמידר רמת גן ובהפועל כפר סבא.
הדיה שיחק בנבחרת הצעירה של ישראל עד גיל 21.
קריירת אימון

לאחר פרישתו ממשחק, שימש הדיה כעוזר מאמן במכבי אחי נצרת, ובהמשך קודם להיות המאמן הראשי של הקבוצה. לאחר מכן, אימן את שמשון כפר קאסם, הפועל אכסאל, הפועל כאוכב, וחזר לקדנציה נוספת במכבי אחי נצרת.
ב-30 בדצמבר 2020 מונה הדיה למאמן מכבי בני ריינה מליגה א'. בתום עונת 2020/2021 הוא העפיל עם המועדון לליגה הלאומית, ובחלוף עונה נוספת העפיל עם המועדון לליגת העל, לראשונה בתולדות המועדון. ב-7 בספטמבר 2022 פוטר מתפקידו. ב-18 בספטמבר מונה למאמן הפועל אום אל פאחם. ב-22 בספטמבר 2023 פוטר מתפקידו. ב-9 בדצמבר 2023 מונה למאמן מועדון ספורט כפר קאסם, והשאיר אותה בליגה.
חיים אישיים

בעל תואר ראשון מהקריה האקדמית אונו.[דרוש מקור]
הערות שוליים

↑  אדהם האדיה מונה למאמן מכבי ריינה באתר ערוץ הספורט, 30 בדצמבר 2020 (בעברית)
↑  תומר חבז, ‏האדיה פוטר מאום אל פאחם, קורצקי מונה במקומו, באתר ONE‏, 22 בספטמבר 2023
לואיס קאס

לואיס קאס (באנגלית: Lewis Cass;‏ 9 באוקטובר 1782 - 17 ביוני 1866) היה איש צבא, פוליטיקאי ודיפלומט אמריקני. הוא היה מושל מישיגן בתקופתה כטריטוריה, מזכיר המלחמה תחת הנשיא אנדרו ג'קסון ומזכיר המדינה של ארצות הברית תחת הנשיא ג'יימס ביוקנן. במהלך הקריירה הארוכה שלו, קאס היה השגריר האמריקני בצרפת, והיה סנאטור מטעם מישיגן. הוא היה חבר בתנועת הבונים החופשיים.
קאס נודע לפני מלחמת האזרחים כתומך נלהב ברעיון "ריבונות העם", שהציע שהבוחרים בטריטוריות יחליטו האם להתיר את העבדות בתחומן, ולא הקונגרס. ב1848 היה מועמדה של המפלגה הדמוקרטית לנשיאות, אולם הפסיד לזאכרי טיילור.
נעוריו, נישואיו וחייו כבונה חופשי

לואיס קאס נולד ב-1782 בניו המפשייר, לאחר סופה של מלחמת העצמאות האמריקנית. אביו לחם במלחמת העצמאות. ב-1800, המשפחה עברה להתגורר באוהיו, כחלק מגל של הגירה מערבית לאחר המלחמה.
ב-26 במאי 1806 נישא קאס לאליזבת' ספנסר. הוא הצטרף לתנועת הבונים החופשיים, שצברה תאוצה באותה התקופה והנהיג את הקהילה המקומית.
קאס הקים את לשכת הבונים החופשיים באוהיו ונבחר למנהיגה.
מלחמת 1812

כשמלחמת 1812 החלה, וארצות הברית לחמה מול בריטניה, פיקד קאס על גדוד מתנדבים מאוהיו. הוא הפך לקולונל ב-20 בפברואר 1813. מעט אחר כך מונה לבריגדיר גנרל. קאס השתתף בקרב על נהר התמזה, בו ניצח כוחות קנדיים. הוא התפטר מהצבא ב-1 במאי 1814. המלחמה אמנם הסתיימה בתיקו, אולם הצליחה לפתור את סכסוכי הגבול בין קנדה לבין ארצות הברית.